bavarian-nlp/barwiki-20250901 huggingface dataset:
Watcom

De Watcom International Corporation is 1981 vo drei friahan Midoabata vo da Computer Systems Group (Fred Crigger, Ian McPhee und Jack Schueler) vo da kanadischn Universitet vo Waterloo in Waterloo (Ontario) grindd worn. Watcom hod zoihreiche Programmiaweakzeige entwickld, drunta'n 1988 voagstejdn "Watcom C Compiler".
Gschicht.
Scho voa da Firmengrindung is ob 1978 "Waterloo BASIC" fia de IBM Series/1 entwickld worn und spada af weidare IBM-Plattforma portiad.
In da Ofongsphase san donn weidare Sprochprodukte obotn worn:
A Veasion van Watcom FORTRAN 77 Compilers fia IBM-PC is easchiena 1985.
Im Joar 1988 is da easchte Watcom C/16 Compiler rausbrochd worn und 1989 da 32-Bit-Compiler Watcom C/32.
In da Foigezeid san diese zan Watcom C/C++ Compiler weidaentwickld worn. 
Zoihreiche bekonnde Compjutaspuie vo da DOS-Ära san mid diesm Compiler eastejd worn, owa aa's Netzweakbetriebssystem Novell Netware 386 oda Echtzeidowendunga unta QNX.
1992 is mid "Watcom SQL" a SQL-Datnbonkseavaprodukt af'n Moakt brochd worn.
De visueje Rexx-Entwicklungsumgebung VX-REXX hod ma ob 1993 fia OS/2 obotn.
Watcom is 1994 vo Powersoft iwanumma worn. Boid draf is's 1995 za om Zammschluss vo Powersoft und Sybase kemma.
Seit 2003 san de Watcom C/C++ und Fortran 77 Compiler ois Open Source unta'm Nam: Open Watcom vafuigboa.
Mura-Sprochn

De Mura-Sprochn (dt.: Mura-Sprachen) woan a kloane indigene sidamerikanische Sprochfamij mid uaspringli via Sprochn im Amazonasgebiet vo Brasilien: 
Oanzige no gsprochne Sproch is Pirahã.
Dee Mura-Sprochn woan Tonsprochn mid kloam Phoneminventar und da Grundwoatstejung Subjekt-Objekt-Verb ("SOV").
Buckingham (Buckinghamshire)

Buckingham [] is a Stod im Noadn vo da englischn Grofschoft Buckinghamshire, uma 10 km vo da Grenz za Northamptonshire entfeand. Uaspringli woa Buckingham de Haptstod vo da Grofschoft; des is heit jedoch Aylesbury. De Stod hod 12.043 Eihwohna (Stond: 2011).
In Buckingham bfindd se Großbritanniens easchte vo inzwischn fimf privatn Universitetn, de University of Buckingham.
In da Näh lieng de Städt: Aylesbury, Bicester, Brackley, Milton Keynes und Towcester.
"Herzog vo Buckingham" (und Normanby) is da Titl, dea 1703 fia John Sheffield gschoffn worn is. Diesa hod se in London a Gebaide eaichdn lossn, wos Buckingham House gnennd worn is. Spada is's on an Kini vakaffd und eahebli ausbaud worn, es is bekonnd ois Buckingham Palace.
Städtpartnaschoftn.
Partnastädt vo Buckingham san: Mouvaux im franzesischn Département Nord (seit 2002) und Neukirchen-Vluyn in Nordrhein-Westfalen, (seit 2012).
Mouvaux

Mouvaux is a franzesische Gmoa mid Eihwohna (Stond: ) noh vo da bejgischn Grenz im Département Nord in da Region Hauts-de-France. De näxdn gressan Städt san: Tourcoing im Noadn, Roubaix im Sidostn und Lille im Sidwestn.
Städtpartnaschoftn.
Mouvaux untahoid Städtpartnaschoftn mid Halle (Bejgien), Buckingham (Buckinghamshire) (Vaoanigts Kinireich) und Neikirchen-Vluyn (Deitschland).
Towcester

Towcester is a Stod und a Vawoitungseihheit im District South Northamptonshire in da Grofschoft Northamptonshire, England. Towcester is 14,3 km vo Northampton entfeand. Im Joar 2011 hod's 9252 Eihwohna ghod. Towcester is 1086 im "Domesday Book" ois "Touecestre" eawähnd worn.
South Northamptonshire

South Northamptonshire is a District in da Grofschoft Northamptonshire in England. Vawoitungssiez is de Stod Towcester. Weidare bedeitnde Orte san Blisworth, Brackley, Grange Park, Hartwell, Rothersthorpe und Silverstone.
Da Beziak is om 1. Aprui 1974 buidd worn und is aus da Fusion van Municipal Borough Brackley, van Rural District Brackley und Towcester und vo oam Tei van Rural District Northampton enstondn.
Heerweg

A Heerweg (middlhochdeitsch: "her-wëc") oda synonym brauchd „Heerstroß“ is a historische Stroßnvabindung, de za da schnejn iwaregionoin Valegung vo Truppn und Heern baud worn is. Da Begriff "Heerweg" is seit 1307 sprochli nochgwiesn.
Quintus Fabius Vibulanus (Konsul 485 v. Kr.)

Quintus Fabius Vibulanus († 480 v. Kr.) woa a Politika vo da friahn römischn Republik und hod da Patriziafamij vo de Fabia oghead.
Ea woa 485 v. Kr. zan easchtn Moi Konsul, 482 v. Kr. zan zwoatn Moi. 480 v. Kr.) is'a im Kompf geng de mid de ibring Etruska vabuinddn Vejenta gfoin.
Vielsalm

Vielsalm (obgleidd vo Salm-la-Vieille) is a Gmoa im Beziak Bastogne in da bejgischn Provinz Luxnbuag.
De Kommune bstähd aus 23 Deafa, u. a.: "Vielsalm, Bihain, Commanster" (dt.: "Gomels, Gommelshausen") mid'm Schloss Commanster, "Petit-Thier" und "Grand-Halleux".
Da Zentroiort Vielsalm liegd om Fluss Salm, oam Nemfluss vo da Amel. Neadliche Nochboagmoa is Trois-Ponts, sidli grenzd de Gmoa Gouvy o. Estli van Vielsalma Gmoagebiet lieng de Deafa: Recht, Rodt und Hinderhausen, de scho za da deitschsproching Stodgmoa Sankt Vith ghean.
Vielsalm hod on Schnejzughoit on da Luxnbuaga Noadboh.
Im Ortstei Rencheux bfindd se de ehemoiige Kasean vo de Bejgischn Ardennenjager
French Maid

Unta French Maid (uaspringle "franzesisches Deanstdeandl") vastähd ma heit a stoark modifiziats Gwand vo Deanstdeandln bzw. Deanstmadln.
Entstandn is s French Maid Gwandl aus da Uniform vo franzesischn Deanstdeandln ausn 19. Joarhundad. Duachs burleske Theata und ducha Varietés wia beispuisweis s Moulin Rouge is des Gwandl sexualisiat worn.
Heit is recht beliabt im Fosching, bei Kostümfestln, im Cosplay und bei Fetischistn.
Meakmoi vom Gwand.
Zan tipischn French Maid Kostüm ghean:
Yorkshire and the Humber

Yorkshire and The Humber is oane vo de nein Region vo England. Iah Gebiet eastreckd se af'n gressdn Tei vo da tradizionejn Grofschoft Yorkshire, aussadem af'n neadlichn Tei vo Lincolnshire, dea za da friahan Grofschoft Humberside ghead hod.
De Region is in de foingndn Grofschoftn, Unitary Authorities und Metropolitan Districts untateid:
De Region hod uaspringli: Yorkshire and Humberside ghoassn und hod aus de Grofschoftn: North Yorkshire, West Yorkshire, South Yorkshire und Humberside bstondn. Nochdem Humberside teid, de Grofschoftn West und South Yorkshire obgschoffd und York aus North Yorkshire rausglesd worn is, is de heitige Vawoitungsgliedarung enstondn. De oide Bezeichnung wad aa heit no glengdli bnutzd.
Wiatschoft.
Im Vagleich mid'm BIP vo da EU ausdruckd in Kaffkroftstandard eareichd de Region on Index vo 102.8 (EU-25:100) (2003).
Yuncheng (Heze)

Da Kroas Yuncheng () is a Kroas, dea zan Vawoitungsgebiet vo da beziaksfrein Stod Heze im Sidwestn vo da ostchinesischn Provinz Shandong ghead. Ea hod a Fläch vo 1.642,74 Quadratkilometa und zehjd uma 1.090.000 Eihwohna (Stond: 2003). Sei Haptort is de Großgemeinde Yuncheng ().
Administrative Gliedarung.
Af Gmoaebane setzd se da Kroas aus zwejf Großgmoana und nein Gmoana zamm.
Gselchds

A Gselchds , aa Gsejchds ("Westmiddlboarisch") oda Gsööchds ("Ostmiddlboarisch"), (bairischdeutsch "Geselchtes", noaddeitsch: "Kasseler", "Kassler"), is a Fleisch des wo ma gsuat und koid graichat, oiso gselchd hod.
Nam.
De Nam kimmt vom ahd. „arselchan", des moant „drockna, dörra".
Gricht.
Wia a Sauhaxn oda a Schweinshaxn is s a Gselchds a deftigs Essen, wos ma mid gressde Eadäpfe und Sauakraut essn duad. Manchene Leid essn oba aa an Reibaknedl dazua.
D Ripperl san aa a Gselchds, blos wearn de vorm Raichan kochd. De san aa a guade Marende (Brodzeid) oda a Neindern. Ma kos oba aa wia an Sauhaxn essn.
Schlerngebiet

Ois Schlerngebiet (italienisch: Altopiano dello Sciliar) bezeichnd ma a Middlgebiagslandschoft im untan Eisacktoi in Sidtiroul. 
As Schlerngebiet bfindd se eahähd iwa da Schlucht van Eisack on da orographisch linkn, estlichn Toiseite. Es is dobei'm Massiv van Schlern und da Seiser Oim voaglogad und wead: im Noadn vo Greden und im Sidn vo Tiers begrenzd. Im Schlerngebiet bfindn se de Gmoana: Kastelruth und Völs am Schlern.
Tei van Gebiet san im Natuapark Schlern-Rosengarten unta Schutz gstejd.
Cosplay

Cosplay (, "kosupure") is a Hobby, wo in d 1990a Joar midm Manga und Anime Boom aus Japan af Eiropa und USA keman is. Im Cosplay schlupfa d Leit in a Roin aus Manga, Anime, Comic, Fuim oda Videospui. Se ziang se so oo wie d Figua und vahoidn se aa so.
Es is wia de boarische Tradition im Fosching oda afn Masknball, nua dass Cosplay in da Fanszene s gonze Joar iwa gmocht wead. Zan Tei wead des extrem professionej betriem mid Vaoostoitunga und Wettbeweabn af da gonzn Wejd.
Kristinehamn (Gmoa)

Kristinehamn is a Gmoa (schwedisch: "kommun") in da schwedischn Provinz Värmlands län und da historischn Provinz Värmland. Da Haptort vo da Gmoa is Kristinehamn.
Geografie.
De Gmoa grenzd on an Sää Vänern.
Orte.
Foingde Orte san Ortschoftn ("tätorter"):
Kanincheninsl

De Kanincheninsl (dt.: Kanincheninsel) is a Insl im Breitlingsää in da Stod Brandnbuag an da Havel. De Insl hod a Noad-Sid-Ausdehnung vo uma 350 Meta und a maximoie Ost-West-Ausdehnung vo uma 270 Meta in da Näh van sidlichn Sääufa und'm Siedlungsplotz Malge. De Insl is dichd bewoidd.
Trivia.
De Kanincheninsl hod im Summa 2016 ois oana vo de Drehorte van Spuifuim: "Conni &amp; Co 2 – Das Geheimnis des T-Rex" diand. Scho 2014 san Szena van Fuim: "Der Nanny" af da Insl entstondn.
Betthupferl

Betthupferl oda Betthupfal (engl. "bedtime candy, bedtime sweet, bedtime treat") san im engan Sinn Guadln bzw. Zuckaln, wo Kindln leichda dazua bringa, schlofa z geh - oiso ins Bett z hupfa. Im weidan Sinn san damid aa Guade-Nocht-Gschichtn gmoant.
Im iwadrognan Sinn ko Betthupferl fia Eawoxane aa a Tschick sei, a Porno oda a Schixn.
Da Nam Betthupfal is aa in Bayern und Estreich fia Heafunk und Feanseng-Sendunga gnuzt worn.
Tarvasjõgi

Da Tarvasjõgi is a Fluss im Noadn vo Estland.
Da Tarvasjõgi entspringd uma 10 km westli vo Ambla. Ea mindd in an Fluss Jänijõgi, dessn linka Nemfluss ea is.
Da Fluss is 24 km long. Sei Eihzugsgebiet umfossd 67,3 km². Ea is ned seah fiischreich. Da Tarvasjõgi is aa unta'm Nam Mõnuvere jõgi bekonnd.
Orinda

Orinda is a Stod im Contra Costa County im US-Bundesstoot Kalifornien, Vaoanigte Stootn, mid 18.200 Eihwohna (Stond: 2004). De geografischn Koordinatn san: 37,88° Noad, 122,18° West. As Stodgebiet hod a Gress vo 32,7 km².
Reußen (Voiksstomm)

Reußen is de oide deitsche Bezeichnung fia de "Rus", de "Russn" (aa: "Ruthenen", hom eingtli olle Ostslawn), "Ruthenien" und "Russland" bedeidd.
Da Begriff is no bis zan Ofong van 20. Joarhundad oitanativ fia „Russn“ und „Russland“ vawendd worn. A typische und heit no ofd zitiade Redwendung is "da Zar" oda "da Sejbstherrscha vo olle Reußen".
Cotignola

Cotignola is a Gmoa mid Eihwohna (Stond: ) in da Provinz Ravenna in da italienischn Region Emilia-Romagna. Se liegd uma 50 km sidestli vo Bologna und uma 20 km westli vo Ravenna.
Cotignola grenzd on de foingdn Gmoana: Bagnacavallo, Bagnara di Romagna, Faenza, Lugo und Solarolo.
Za Cotignola ghean de Ortstei: Barbiano, Budrio und San Severo.
Montelabbate

Montelabbate (im lokoin Dialekt: Montlabèt) is a italienische Gmoa ("comune") mid Eihwohna (Stond: ) in da Provinz Pesaro und Urbino in de Marken. De Gmoa liegd: uma 11 Kilometa sidwestli vo Pesaro und uma 18,5 Kilometa noadestli vo Urbino om Foglia.
West Midlands (Region)

West Midlands is oane vo de nein Regiona vo England und bstähd aus'm gressdn Tei vo de westlichn Midlands.
Vawoitungsgliedarung.
Vawoitungssiez vo da Region is Birmingham (af nochfoingda Koartn 7a).
Wiatschoft.
Im Vagleich mid'm BIP vo da EU ausgdruckd in Kaffkroftstandards eareichd de Region "West Midlands" on Index vo 105.3 (EU-25:100) (2003).
Vawoitungsgmoaschoft Crimmitschau-Dennheritz

De Vawoitungsgmoaschoft Crimmitschau-Dennheritz (dt.: Verwaltungsgemeinschaft Crimmitschau-Dennheritz) is a Vawoitungsgmoaschoft im Landkroas Zwickau im Freistoot Saggsn. Se bstähd aus de Gmoana:
_
De Stod Crimmitschau is de eafuijnde Gmoa und Siez vo da Vawoitungsgmoaschoft, de seit'm 21. Mai 1999 bstähd. Se is duach de om 25. Meaz 1999 droffane Vawoitungsvaeihboarung vo beidn Orte entstondn.
Bersch

Bersch is a rara Begriff fia Buama im Oida vo eppa 12-18 Joar.
Es is a Synonym fia Hoibstoarka und Bursch.
Da Begriff "Bersch" is owa ned vawandt mid "Bursch". Bersch kimmt vo berschn, wo sovui wia raffa hoasst. Dageng kimmt "Bursch" vom romanischen "bursa, bourse", wo Gejdbeidl moant.
Dea Begriff is voi oim im Ostmiddloarischn bekonnt, im Westmiddlboarisch moant ma mid "Bersch" moast en Fiisch ("Barsch"). D Germanistn vo da Uni Augschburg moana, dass "Bersch" im Sinn vo Hoibstoarka a Bedeitungsiwadrogung vom Fiisch Bersch/Barsch is.
Kritischa

a Kritischa is beim Wattn oana vo de drei hechst Koatn.
Da Hechste Kritische is da Heaz-Kine oda da Max, drunta kimmt da Schelln-Siema (a´d´Weyn gnennt), und da kleanste is da Oiche-Siema, dea entweda Spiez oda Soiche gnennt wiad.
Wenn ma olle 3 Kritischn hod, nennd se des "d´Maschin".
Unta de Kritischn kemman de Schleg.
Pfeascha

Da Pfeascha (dt. "Pfirsich", engl. peach, wissnsch./lat. "Prunus persica") is a Baam aus da Goddung "Prunus" (vawandt mid Zwetschgn und Schleha) in da Famij vo de Rosngwax (Rosaceae). De Frucht hoasst ma aa Pfeascha und de ghead zan Stoaobst. D Nektarin is a Mutant vom Pfeascha.
Gschicht.
Genetische Untasuachung hod dagem, dass scho mindastns uma 6000 v. Kr. mid da Kuitiviarung vo Pfeascha in Kina oogfongt worn is. Iwaliefad is d Kuitiviarung ob 2000 v. Kr. in Sidkina.
Da Nam Pfeascha kimmt vo , wo wiedarum vo "peasischa Opfe" kimmt.
Banffshire

Banffshire () is oane vo de traditionejn Grofschoftn vo Schottland, gleng im Noadostn vo Schottland zwischn de Cairngorm Mountains und da Gstod van Moray Firth. Historischa Vawoitungssiez und namasgemda Ort is de Stod Banff. De gressde Stod vo da Grofschoft is Buckie, a Kloastod mid uma 8000 Eihwohna.
Ois Vawoitungsgrofschoft hod Banffshire zwischn 1890 und 1975 bstondn und is donn in da Region Grampian afgonga. De Region Grampian is 1996 afglesd worn; seitdem is's Gebiet vo Banffshire af de zwoa Unitary Authorities: Moray und Aberdeenshire afteid worn. Banffshire is heit no oane vo de Lieutenancy Areas vo Schottland.
Angoville-au-Plain

Angoville-au-Plain is a ehemoiige franzesische Gmoa mid Eihwohna (Stond: ) im Département Manche in da Region Normandie. Se hod zan: Arrondissement Saint-Lô und zan Kanton Carentan ghead.
Mid Wiakung van 1. Jenna 2016 san de friahan Gmoana: "Angoville-au-Plain", Carentan, Houesville und Saint-Côme-du-Mont za "Commune nouvelle" Carentan les Marais zammglegd worn.
Geografie.
As Doaf liegd af da Haobinsl Cotentin in ana flochen, landwiatschoftlichn Umgebung. Angoville-au-Plain wead vo da "Départementsstroß D913" tangiad.
Frei

D Frei is a londwiatschoftlicha Begrif. Oft is damit d Woad gmoat wo Bauan van a Gemeinde ea Vich grousn lossn kinnan. In Soizburg keat da Grund noamalaweis de Bundesforste oda da Gemeinde. Gsetzlich greglt is des iwa d Einforstungsrechte vana Einforstungsgenossenschoft, wo a Servitutshoiz und Strabezug greglt is.
Kanton Lavardac

Da Kanton Lavardac is a franzesischa Woihkroas im Arrondissement Nérac im Département Lot-et-Garonne (Region Nouvelle-Aquitaine). Ea umfossd 20 Gmoana, Haptort ("chef-lieu") is Lavardac. Vatreta im "conseil général" van Département is seit 1982 André Touron.
Gmoana.
Da Kanton bstähd aus 20 Gmoana mid insgsomd Eihwohna (Stond: ) af ana Gsomtfläch vo 291,09 km2:
Bis za da landesweitn Neioadnung vo de franzesischn Kantone im Meaz 2015 hom zan Kanton Lavardac de ejf Gmoana: Barbaste, Bruch, Feugarolles, Lavardac, Mongaillard, Montesquieu, Pompiey, Saint-Laurent, Thouars-sur-Garonne, Vianne und Xaintrailles ghead. Sei Zuaschnidd hod ana Fläch vo 175,69 km2 entsprochn. Ea hod voa 2015 on ondan INSEE-Code ois heit bsessn, nämli 4718.
Kotel (Beag)

Da Kotel (dt.: Kesselkoppe), 1435 m, liegd im Böhmischn Komm van Riesngebiag. Ea is noch'm Hohn Radl und'm Veilchenstoa de dritthexde Eahebung van westlichn Riesngebiag und da häxde Punkt van Liberecký kraj. De Sidostflanke is steij und fejsduachsetzd; noch Noadn foid da Beag ziemli floch za da Pantschewiese ob. Da Beag liegd in da Ruahzone van Nationalpark und wead doha nua sejtn bstieng. Da Hähnweg vo Rokytnice za da Elbquej quead'n Noadhong 50 Meta untahoib van Gipfe.
Galerie.
1) … im Hintagrund Schnääkoppe und Hochwiesnbeag van Kotel aus gseng.
2) … vo de "Oban Schisslbaudn" (Horní Mísečky) aus betrochdd.
Labská bouda

De Labská bouda (dt.: Elbbaude, friaha aa: Elbfallbaude) is a Beagbaude im tschechischn Tei van Riesngebiag im Breich van Nationalpark Krkonošský národní park. Se liegd in da Näh van Elbfoi af 
De uaspringliche Elbfaoibaude, de Middn van 19. Joarhundad eabaud und 1878/1879 umbaud worn is, is om 6. Novemba 1965 obbrennd. Om 12. Juni 1969 is da Grundstoa fia a neis neinsteckigs Gebaide glegd worn. Es is om 15. Novemba 1975 eaeffnd worn. Architekt vo da Baude is Zdeněk Říhák. De Baude is so in on Hong integriad, doss da Zuagong iwa's Dochgschoss eafoigd. De Labská bouda hod 79 Zimma mid da Gsomtkapazitet fia 120 Gäst.
 As roude Symboi links is a sognennds „Stumms Zeichn“, : "Němé značky", mid dem de Stonga vo da Wintamarkiarung za da Labská bouda kennzeichnd san.
Lugagnano Val d’Arda

Lugagnano Val d’Arda (umgongssprochli aa nua: "Lugagnano") is a noaditalienische Gmoa ("comune") mid Eihwohna (Stond: ) in da Provinz Piacenza in da Emilia-Romagna. De Gmoa liegd uma 27,5 Kilometa sidestli vo Piacenza on da Arda und is Tei vo da "Comunità Montana valli del Nure e dell’Arda".
Gschicht.
Im Gmoagebiet hod se de antike Siedlung Veleia bfundn, de wenige Kilometa sidestli van heiting Gmoazentrum liegd.
Vawoitungsgmoaschoft Waldenburg

De Vawoitungsgmoaschoft Waldenburg (dt.: Verwaltungsgemeinschaft Waldenburg) is a Vawoitungsgmmoaschoft im Freistot Saxn. As Gmoaschoftsgebiet liegd im Noadostn van Landkroas Zwickau on da Grenz za Thüringen, uma 5 km neadli vo da Großn Kroasstod Glauchau im Toi vo da Zwickaua Mulde. Duach's Gmoagebiet fiahn de Bundesstroßn: 175 und 180 sowia de Eisnbohlinie Zwickau–Grimma. As Gebiet is aa vo da sidli valaffndn Bundesautoboh 4 iwa'n Oschluss "Glauchau-Ost" z'eareichn.
Eh ha

Eh-Ha is a lautstoaka boarischa Ausdruck, dea zoigt, dass ma mid ebbas ganz und goa ned eivostandn is, und genga den ma gred_o ogeht. Eh_Ha wiad imma vorangsteyd (Bsp. ""Eha, Eam/Sie schaug om dass a/se Se voa olle Leit sowos song draut"...").
O-Ha is a ehnlicha Ausdruck, dea oba witaus wenga agressiv bzw. a positiv sa ko, und mehra sei Vowunderung ausdruckt.
Cassà de la Selva

Cassà de la Selva is a katalanische Stod in da Provinz Girona im Noadostn vo Spanien. Se liegd in da Comarca Gironès.
Kuitua und Sengswiadigkeitn.
Gotische Kiach aus'm 16. Joarhundad
Gmoapartnaschoft.
Cassà de la Selva untahoid a Partnaschoft mid da schwedischn Gmoa Bräcke.
Rock River (Mississippi River)

Da Rock River is a 459 Kilometa longa Zuafluss van Mississippi River in de US-amerikanischn Bundesstootn: Wisconsin und Illinois. Dovo fliassn 262,3 Kilometa duach Illinois.
Ea entspringd im Sidostn vo: Wisconsin, im sidwestlichn Tei van Fond du Lac County, uma 16 km sidli vo Ripon und 40 km sidwestli van Winnebagosää. Ea fliassd noch Sidn duach de Horicon Marsh und mäandriad donn duach's Gebiet zwischn om Wisconsin River und'm Michigansää. Ea passiad: Watertown, Jefferson. Da Bark River mindd in Fort Atkinson eih und im Noadn van Rock County mindd da Yahara River in an Rock River. Da Fluss stremd donn in sidlicha Richtung iwa: Janesville und Beloit in an Noadn vo Illinois, wo 8 km sidli vo da Stootsgrenz da Pecatonica River eihmindd.
Da Rock River setzd sein Weg noch Sidn iwa Rockford foad und drehd on weida noch Sidwestn on: Oregon, Dixon und Rock Falls voabei, ob wo da Fluss schiffboa is. De Mindung in an Mississippi River bfindd se ba Rock Island.
Screen Islands

De Screen Islands san a Gruppe vo Insln, de se noadwestli van Aguda Point iwa a Läng vo 2,5 km voa da Eihfoaht za da Hidden Bay on da Danco-Gstod van antarktischn Grahamland eastreckn. 
Easchtmois koartiad is se ba da Belgica-Expedizion (1897–1899) van bejgischn Polarfoascha Adrien de Gerlache de Gomery worn. As UK Antarctic Place-Names Committee hod eahna 1958 on deskriptivn Nam valiehn, do se wia a Sichtblende (engl.: "screen") on Blick af de Hidden Bay vadeckn.
Rosales (Pangasinan)

Rosales is a Stodgmoa in da philippinischn Provinz Pangasinan. Se grenzd: im Sidn on de Provinz Nueva Ecija und im Westn on Tarlac. Da Großtei vo da Bevejkarung lebd vo da Landwiatschoft. In dem flochn und 72,8 km² großn Gebiet hom im Joar Menschn gwohnd, woduach se a Bevejkarungsdichte vo Eihwohna pro km² eagibd.
Da philippinische Nationalschriftsteja Francisco Sionil José hod seina Hoamatstod mid seina fimfbending Rosales Saga a Denkmoi gsetzd.
Rosales is in de foingdn 37 Barangays afteid:
East Harlem

East Harlem bzw. Spanish Harlem (aa: El Barrio, friaha: Italian Harlem) is a Tei van Viadl Harlem im Beziak Manhattan in New York City, USA.
Log.
Spanish Harlem eastreckd se vo da: East 96th Street za da East 125th Street und wead duach de: Upper East Side, East River, Harlem und'm Central Park bzw. de Fifth Avenue begrenzd. Duach'n weidan Zuastrom vo da sidamerikanischn Bevejkarung woxd da Stodtei zuanehmand.
East Harlem umfossd's Gebiet vo Spanish Harlem, eastreckd se owa no weida Richtung Noadn bis za da East 141st Street und liegd emso zwischn'm East River und da 5th Avenue.
Gschicht.
Seit de 1950a Joar is's vo Eihwondaran aus Puerto Rico (Nuyoricans – Koffawoat aus New York und (Puerto) Ricans) und aus da Dominikanischn Republik ("Dominicanyorks" – Koffawoat aus Dominicans und New York) bvejkad worn. Z'voa is's vo Italiena bewohnd und dohea aa Italian Harlem gnennd worn.
In dem Stodtei san meahrare bekonnde Kinstla und Schriftsteja afgwoxn, wia z. B.: Eddie Palmieri, Tito Puente, Souren Baronian, Marc Anthony und Tupac Shakur. Spanish Harlem is unta ondam vo: Ben E. King, Aretha Franklin und The Mamas and the Papas ("Spanish Harlem"), Louie Ramirez ("Lucy's Spanish Harlem") sowia vo Bob Dylan ("Spanish Harlem Incident") bsunga worn. Vo da Gruppe Beirut gibds'n Titl: "East Harlem".
Torchiara

Torchiara is a Gmoa im Sidwestn vo Italien in da Provinz Salerno (Region Kampanien). 
Da Ort liegd im Westn van Nationalpark Cilento uma via Kilometa sidestli vo Agropoli entfeand. Do wohna 1843 Eihwohna (Stond: 31. Dezemba 2016).
Geografie.
De Nochboagmoana san: Agropoli, Laureana Cilento, Lustra, Prignano Cilento und Rutino.
Agropoli, Laureana Cilento und Lustra san Kommuna van Nationalpark Cilento und Vallo di Diano.
North Tyne

Dea North Tyne is a Fluss in Northumberland, England.
Da North Tyne entstähd aus'm Zammfluss van Deadwater Burn, dea af'm: Deadwater Moor und'm Deadwater Fell entstähd om Fuaß vo dem Beag mid ana Reih vo kloane unbnennde Bäch on da Grenz za Schottland.
Bevoa da North Tyne duach's Kielder Water fliassd, triffd on da Siedlung Kielder da Kielder Burn af'n Fluss. 
Zwischn de Orte: Chollerford und Wall fliassd da North Tyne duach'n Hadrianswoj.
Noadestli va Hexham entstähd aus'm Zammfluss vo North Tyne und South Tyne da Tyne.
Newark and Sherwood

Newark and Sherwood is a District in da Grofschoft Nottinghamshire in England. Vawoitungssiez is de Stod Newark-on-Trent. Weidare bedeidnde Orte san: Bilsthorpe, Blidworth, Clipstone, Ollerton, Rainworth und Southwell.
Da Beziak is om 1. Aprui 1974 buidd worn und is aus da Fusion van: Municipal Borough Newark sowia de Rural District Newark und Southwell entstondn.
Altehufen

Altehufen is a Ortschoft in da Stod Waldbröl im Obabeagischn Kroas im sidlichn Nordrhein-Westfalen, Deitschland innahoib van Regiarungsbeziak Köln.
Log und Bschreibung.
Da Ort liegd uma zwoa Kilometa van Stodzentrum entfeand.
Gschicht.
Easchtnennung.
1651 is da Ort s easchte Moi uakundli eawähnd worn.
Schreibweis vo da Easchtnennung: "Altehufen"
Saupreiss

Saupreiss is a Mọttar- u Lestawoat oda Schimpfwoat z Bayan un andastwo, wo s a Gengaschaft geng d groussdeitsche Politik vo Breissn gem hod. Es is a Steigarungsfuam vom Schimpfwoat "Preiss", ghead zue de Bschimpfunga, de wo mid an Vulksnama (Ethnonym) zamhenka, u ko jewals noach en Kontext vaschiin afgfasst wean, midunta wiar:
Wia s heit gnutzt wiad, kannt ma moana, dass scho a Toal von an boarischn Klischee u da "Comedy"-Untahalting z Deitschland woan is...